ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องการนำส่งเงินเข้ากองทุนพัฒนาไฟฟ้าสำหรับผู้รับใบอนุญาตประกอบกิจการไฟฟ้าประเภทใบอนุญาตผลิตไฟฟ้าพ.ศ. ๒๕๕๓ อาศัยอำนาจตามความในข้อ๙ ของระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้า พ.ศ. ๒๕๕๓คณะกรรมการกำกับกิจการพลังงานจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง การนำส่งเงินเข้ากองทุนพัฒนาไฟฟ้าสำหรับผู้รับใบอนุญาตประกอบกิจการไฟฟ้าประเภทใบอนุญาตผลิตไฟฟ้า พ.ศ. ๒๕๕๓ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้กองทุน หมายความว่า กองทุนพัฒนาไฟฟ้าระเบียบกองทุน หมายความว่าระเบียบคณะกรรมการกำกับกิจการพลังงาน ว่าด้วยกองทุนพัฒนาไฟฟ้า พ.ศ. ๒๕๕๓ผู้รับใบอนุญาตผลิตไฟฟ้า หมายความว่าผู้รับใบอนุญาตประกอบกิจการไฟฟ้าประเภทใบอนุญาตผลิตไฟฟ้าพลังงานไฟฟ้าที่ใช้ในกระบวนการผลิตภายในโรงไฟฟ้า (Station Service) หมายความว่า พลังงานไฟฟ้าที่ถูกใช้ไปในการผลิตและหรือสนับสนุนกระบวนการผลิตเพื่อให้ได้มาซึ่งพลังงานไฟฟ้าของโรงไฟฟ้านั้น ๆ เช่น เครื่องจักรอุปกรณ์ที่ใช้ในการผลิตกระแสไฟฟ้ารวมทั้งระบบการจัดการเชื้อเพลิงระบบบำบัดมลพิษหรือรักษาคุณภาพสิ่งแวดล้อม เป็นต้นข้อ๔ ผู้รับใบอนุญาตผลิตไฟฟ้าแบ่งออกเป็นสองประเภทคือ(๑)ผู้รับใบอนุญาตผลิตไฟฟ้ารายใหม่ คือผู้รับใบอนุญาตผลิตไฟฟ้าที่ได้รับใบอนุญาตเกี่ยวกับการปลูกสร้างอาคารหรือการตั้งโรงงาน ตั้งแต่วันที่ระเบียบกองทุนมีผลบังคับใช้เป็นต้นไป(๒)ผู้รับใบอนุญาตผลิตไฟฟ้ารายเดิม คือผู้รับใบอนุญาตผลิตไฟฟ้าที่ได้รับใบอนุญาตเกี่ยวกับการปลูกสร้างอาคารหรือการตั้งโรงงาน ก่อนวันที่ระเบียบกองทุนมีผลบังคับใช้ข้อ๕ การนำส่งเงินเข้ากองทุนสำหรับผู้รับใบอนุญาตผลิตไฟฟ้าแบ่งออกเป็น ๒ ช่วงดังนี้(๑)ระหว่างการก่อสร้างโรงไฟฟ้านับจากวันที่เริ่มดำเนินการก่อสร้างโรงไฟฟ้าตามสัญญาว่าจ้างผู้รับเหมาเพื่อดำเนินการก่อสร้างและตามที่กำหนดไว้ในใบอนุญาตผลิตไฟฟ้าจนถึงวันที่เริ่มจ่ายไฟฟ้าเข้าระบบเชิงพาณิชย์ (Commercial Operation Date : COD) ให้นำส่งเป็นรายปีภายในห้าวันทำการแรกของปีสำหรับปีแรกให้นำส่งเงินเข้ากองทุนภายในห้าวันทำการนับจากวันที่เริ่มดำเนินการก่อสร้างโรงไฟฟ้าโดยคำนวณจำนวนเงินที่นำส่งตามประมาณการกำลังผลิตติดตั้งของโรงไฟฟ้าในอัตราห้าหมื่นบาทต่อเมกะวัตต์ต่อปีสำหรับปีใดที่มีการก่อสร้างไม่ครบปีให้นำส่งตามสัดส่วนของเดือนที่ทำการก่อสร้างในปีนั้น ทั้งนี้ ต้องไม่น้อยกว่าปีละห้าหมื่นบาท(๒)ระหว่างการผลิตไฟฟ้า นับจากวันที่เริ่มจ่ายไฟฟ้าเข้าระบบเชิงพาณิชย์เป็นต้นไปให้นำส่งเป็นรายเดือนภายใน ๔๕ วันนับจากวันสิ้นเดือนโดยคำนวณจำนวนเงินที่นำส่งตามปริมาณพลังงานไฟฟ้าที่ผลิตเพื่อจำหน่ายและใช้เองโดยไม่รวมถึงพลังงานไฟฟ้าที่ใช้ในกระบวนการผลิตภายในโรงไฟฟ้า (Station Service) ในแต่ละเดือนโดยจำแนกตามชนิดของเชื้อเพลิงที่ใช้ในการผลิตไฟฟ้าในอัตราดังนี้เชื้อเพลิงสตางค์/หน่วยไฟฟ้าที่ผลิตได้ในแต่ละเดือนก๊าซธรรมชาติ๑.๐น้ำมันเตา, ดีเซล๑.๕ถ่านหิน, ลิกไนต์๒.๐พลังงานหมุนเวียนประเภทลมและแสงอาทิตย์๑.๐พลังงานหมุนเวียนประเภทพลังน้ำ๒.๐พลังงานหมุนเวียนประเภทอื่น เช่น ก๊าซชีวภาพ ชีวมวล กากและเศษวัสดุเหลือใช้ ขยะชุมชน และอื่น ๆ๑.๐ข้อ๖ ให้ผู้รับใบอนุญาตผลิตไฟฟ้ารายใหม่นำส่งเงินเข้ากองทุนตามข้อ๕ (๑) และ (๒) และให้ผู้รับใบอนุญาตผลิตไฟฟ้ารายเดิม นำส่งเงินเข้ากองทุนเฉพาะข้อ๕ (๒)หากผู้รับใบอนุญาตผลิตไฟฟ้ารายเดิมที่มีการขยายกำลังการผลิตไฟฟ้าโดยมีการปลูกสร้างอาคารหรือโรงงาน ให้นำส่งเงินเข้ากองทุนตามข้อ ๕ (๑)ข้อ๗ ให้ผู้รับใบอนุญาตผลิตไฟฟ้ารายงานข้อมูลต่อสกพ. ภายในวันที่ ๑๐ ของเดือนถัดไป โดยมีรายละเอียดข้อมูลดังนี้(๑)จำนวนหน่วยไฟฟ้า (กิโลวัตต์ชั่วโมง) ที่ผลิตทั้งหมดโดยจำแนกตามวัตถุประสงค์การผลิตไฟฟ้า ได้แก่ก.เพื่อจำหน่ายให้กับการไฟฟ้าข.เพื่อจำหน่ายให้กับลูกค้าอื่น นอกเหนือจากการไฟฟ้าค.เพื่อใช้เองภายในอาคารหรือโรงงานซึ่งเป็นอุตสาหกรรมหรือธุรกิจต่อเนื่อง (ถ้ามี)ง.ใช้ในกระบวนการผลิตภายในโรงไฟฟ้า (Station Service) (ถ้ามี)(๒)จำนวนหน่วยไฟฟ้า (กิโลวัตต์ชั่วโมง) ที่ผลิตทั้งหมดโดยจำแนกชนิดเชื้อเพลิงที่ใช้ในการผลิตไฟฟ้า(๓)จำนวนเงินที่จะต้องนำส่งเงินเข้ากองทุนพัฒนาไฟฟ้ากรณีที่มีการปรับปรุงข้อมูลที่รายงานมาแล้วข้างต้นให้ทำการปรับปรุงในเดือนถัดไปทันทีที่ทราบ ทั้งนี้ หากต้องมีการปรับปรุงจำนวนเงินที่นำส่งเข้ากองทุนให้ทำการปรับปรุงในเดือนถัดไปข้อ๘ วิธีการนำส่งเงินเข้ากองทุนให้ผู้รับใบอนุญาตผลิตไฟฟ้าดำเนินการตามที่ได้รับแจ้งจากสกพ.ข้อ๙ ในช่วงเริ่มต้นของการบังคับใช้ระเบียบนี้ให้ สกพ. เริ่มเก็บเงินจากผู้รับใบอนุญาตผลิตไฟฟ้ารายเดิมเข้ากองทุนตั้งแต่เดือนถัดจากเดือนที่ระเบียบนี้มีผลบังคับใช้ข้อ๑๐ ให้ประธานกรรมการกำกับกิจการพลังงานเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๑๕พฤศจิกายน พ.ศ. ๒๕๕๓ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๘ ธันวาคม ๒๕๕๓ณัฐวดี/ตรวจ๒๘ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๖ ง/หน้า ๔๙/๒๐ ธันวาคม ๒๕๕๓